cyanic-selkie/wikianc huggingface dataset:
Fagerhult
Fagerhult er ein tettstad i Högsby kommun i Kalmar län i Sverige. I 2005 hadde tettstaden 235 innbyggjarar.
Jim Corr
Karriere
Alle Corr-syskena blei utnemnde til æresmedlemmer av Order of the British Empire (MBE) i 2005 for bidraga sine til musikk og veldedig arbeid som omfattar innsamling av pengar til inntekt for Freeman Hospital i Newcastle upon Tyne i England, der mor deira fekk behandling, for offer av bombeåtaket i Omagh i Nord-Irland, The Prince's Trust og andre føretak.
Jørgen S. Lien
Sidan dreiv Lien nokre få år eit firma i same bransje, plassert i Irland, før han til sist hadde hand om eit agentur i heimbyen Bergen.
RS «G.J. Kastor»
RS 97 «G.J. Kastor» var ei redningsskøyte bygd for Redningsselskapet i 1983. Ho var berre 11,2 meter lang, og vart primært bygd som utrykkingfartøy. Det var ikkje lugarplass for mannskap. «G.J. Kastor» vart konstruert og bygd av William Osborne i Littlehampton i England. Skroget er i spesialherda glasfiber, med ei tjukk oppblåsbar pølse rundt. Overbygget er i aluminium, og har ein konstruklsjon som gjer at fartøyet rettar seg opp sjølv, om det skulle gå rundt.
Ved utrykking vart «G.J. Kastor» bemanna av folk frå sjøreddningskorps. Frå 1994 tenestegjorde ho på Mjøsa, med stasjon i Gjøvik
Carl Gustav Jacob Jacobi
Carl Gustav Jacob Jacobi var ein tysk matematikar.
Jacobi synte seg tidleg som ein dugande matematikar, men var òg flink i språk. Mellom 1816 og 1821 gjekk han på Victoria-Gymnasium i Potsdam og studerte deretter ved Humboldt-universitetet i Berlin. 1825 og 1826 følgde promosjonen hans (doktorgrad) og habilisasjon og dessutan dei første forelesningane han i Berlin. Frå 1826 til 1843 virkte han ved Albertina-universitetet i Königsberg og reformerte der universitetsundervisninga med grunnlegginga av eit matematisk-fysisk seminarium. Frå 1844 var Jacobi medlem av det preussiske vitskapsakademiet i Berlin, med rett til å halde førelesningar ved universiteta til byen.
Jacobi blir rekna som ein av dei mest produktive og allsidige matematikarane i historia. Det mest originale av arbeida hans er truleg teorien hans om elliptiske funksjonar. Av andre kjende arbeid kan nemnast teorien om den firedelte periodiske funksjonen, undersøkingane hans om krinsdeling og bruken deira på talteorien som utgjorde grunnlaget for ein vidareutvikling av dette fagområdet.
Med arbeida om differentialgeometri, partielle differentiallikningar og variasjonsrekning gjeld Jacobi som ein pionér innan matematisk fysikk.
Òg som lærer var Jacobi ein fremragande personlegdom, av elevane sine vart han rekna som «1800-talet sitt svar på Euler».
Al-Rawda
Al-Rawda (arabisk الروضة) er ein tell, eller ein kunstig haug i Syria, på sletta aust for Hama. Han var ein stor by med bymurar og fleire tempel, busett mellom 2400–2000 fvt. Franske og syriske arkeologar har drive utgravingar her sidan 2002.
Oppdaginga
Al-Rawda vart oppdaga i 1996 under ei arkeologisk undersøking av området aust for Hama. Etter denne undersøkinga vart det utført meir intensive undersøkingar i ein region som målte 100 kvadratkilometer, sentrert kring Al-Rawda. Utgravingane av sjølve staden starta i 2002 og vart utført av franske og syriske arkeologar. Utgravingane har fokusert på sirkelforma murar, nordporten i byen, tempelet og den nærliggande nekropolisen. I tillegg til utgravingane vart det gjort magnetometriske, ein metode for å finne murane utan å grave dei opp, innanfor bymurane i 2003. Al-Rawda-prosjektet vart betalt av Det franske nasjonale senteret for vitskapleg forsking (CNRS) og det syriske Generaldirektoratet for antikvitetar og museum og leia av Corinne Castel og Nazir Awad.
Staden og området kring
Al-Rawda ligg 80 km aust for Hama. Både no og i fortida får området mindre enn 200 mm nedbør i året, som tyder at det ikkje er mogeleg å med jordbruk utan kunstig vatning. Undersøking av Al-Rawda-området syner at staden ligg i ein fayda, eit søkk som samlar avrenningsvatn frå eit større område, og like ved ein wadi. Al-Rawda var omgjeve av hydrolgoiske installasjonar som var meint å nytte avrenningsvatnet for vatning. Sjølve staden er ein nesten sirkelforma tell med ei høgd på to meter. Området innanfor den sirkelforma bymuren måler 11 hektar, totalt 15-16 hektar med bymurane, og ytterlegare fire hektar utanfor bymurane. Den sørvestlege delen av staden er okkupert av moderne hus.
Historie
Staden var busett ei relativt kort tid seint på 2000- og tidleg på 1000-talet fvt., omtrent samstundes med bronsealderen IV. Han vart grunnlagd kring 2400 fvt. og vart til slutt frå flytta kring 2000 fvt. Dei magnometriske undersøkingane syner eit sirkelforma gatemønster med gater som stråler ut frå sentrum av staden. Båden tempelet og det sirkelforma gatemønsteret minner om Tell Chuera, som ligg nordaust for Al-Rawda. Minst tre tempel vart identifisert, og eit av dei er grave ut. Det største tempelet som vart grave ut hadde ein inngang med ein søylegang, ein firkanta cella og ved ein 50 meter lang heilag inngjerding på utsida. Offer som vart funne i dette tempelet var mellom anna alabaster frå Egypt, lapis lazuli frå Afghanistan og agat frå India. Byen vart forsvart av ein dobbel festningsvoll bygd av leirsteinar på eit fundament av stein og to grøfter. Det va fem portar inn i byen.
Den urbane staden indikerer at han var ein del av eit handelsnettverk. Al-Rawda var truleg stoppestad for karavanar som kryssa platået mellom Eufratdalen og regionen Qatna. Staden var òg eit religiøst senter for regionen, og spelte ei stor rolle i utviklinga av fedrift og ullproduksjon mot slutten av 2000-talet fvt.
Nekropolis
Nekropolisen ligg like nær staden, men utanfor jordbrukssonen. Det er funne 97 graver, 54 var sjaktgraver - meint for fleire gravlagde, og skoren ut i kalksteinen på platået. 25 var enkle kistegraver og 17 var sirkelforma graver.
MyAnna Buring
MyAnna Buring er ein svensk skodespelar, kjend frå TV-serien Downton Abbey og Twilight-filmane og frå NRK-serien En natt.
Waitangitribunalet
Waitangitribunalet (engelsk Waitangi Tribunal, (maori Te Rōpū Whakamana i te Tiriti) er ein permanent newzealandsk granskingskommisjon med oppgåve å granska brot på Waitangitraktaten ved styresmaktene, og å føreslå åtgjerder for kompensasjon. Tribunalet er oppretta ved eit lovvedtak i parlamentet i 1975. Det skulle ved opprettinga sjå på krav som kunne oppstå ved statlege inngrep etter 1975, men har etter ei lovendring i 1985 fullmakt til å gjennomføra granskingar av klager over statlege overgrep eller forsømmingar i åra etter 1840 som bryt lovnadar i Waitangitraktaten, og leggja fram tilrådingar til løysing av klagemåla. Fram til 1975 hadde traktaten liten praktisk politisk betydning på New Zealand, rettsgrunnlaget var for ein stor del den engelske common law-ordninga. Blant māoriar hadde det då over ein lang tidsperiode oppstått aukande misnøye over uløyste klagemål med grunnlag i Waitangitraktaten, og Tribunalet vart skipa for å sørgja for ein lovformeleg prosess for granskingar av desse klagemåla. Granskingsprosessane skal bidra til løysingar på krav etter traktaten og på den måten koma fram til semje i slike saker og forsoning mellom māoriar og pākehā.
Medlemer i tribunalet
Medlemene i Waitangitribunalet vert oppnemnde av Generalguvernøren på New Zealand etter råd frå ministeren for māorisaker og i samråd med justisministeren. Medlemene vert føreslegne på bakgrunn av sitt kjennskap til dei sakene som mest truleg vil verta fremja for tribunalet. Tribunalet kan ha opptil 16 medlemer, om lag halvparten er vanlegvis māoriar. Overdommaren i rettsinstansen Māori Land Court, eller ein domar eller pensjonert domar frå Høgsteretten på New Zealand leier Tribunalet. Viseformannen er ein domar frå the Māori Land Court. Leiaren er utnemnd for fem år, medan medlemene vert utnemnde for ein periode på tre år med høve til å verta oppattnemnde for ein ny periode. Tre til sju av medlemene i Tribunalet arbeider med kvar sak, avhengig av kor omfangsrik og kompleks ho er. Tribunalet har i tillegg om lag 50 fast tilsette som skal hjelpa til med forskinga og administrasjonen, og av desse 50 er kring 20 historikarar.
Granskings- og arbeidsmetodar
Waitangitribunalet er ingen rettsinstans. Fordi det er etablert som ein permanent granskingskommisjon, skil granskingsmetodane seg ut frå dei som vert nytta for rettssaker på fleire viktige område:
Ben Massarella
Ben Massarella er ein amerikansk trommeslagar og perkusjonist. Han er mest kjend for arbeidet sitt med banda Califone og Red Red Meat. Han har òg jobba med oRSo.
Massarella spela perkusjon på fire spor på albumet The Moon & Antarctica (2000) og på albumet Strangers to Ourselves (2015) av bandet Modest Mouse, og var på turné med dei.
Ghost Town av Poco
Ghost Town er det femtande studioalbumet til det countryrockband Poco, utgjeve 20. september 1982. Det var det første albumet Poco gav ut på Atlantic Records og det siste albumet deira med besetninga som hadde spelt på gjennombrotet deira, Legend, i 1978. Charlie Harrison var ikkje med på det neste albumet, Inamorata i 1984.
Etter at Legend selde til gullplate i 1978 på ABC Records, vart dei neste tre albuma deira gjevne ut på MCA Records - som hadde kjøpt opp ABC - men desse vart ikkje like suksessrike. Ghost Town gjorde det ikkje særskild betre og nådde ikkje høgare enn 195. plassen på albumlista i USA.
Den første singelen frå Ghost Town var tittelsporet, men gjekk ikkje inn på den amerikanske Billboard Hot 100, men låg på «bubbling under»-lista på ein 108. plass. Den andre singelen, «Shoot for the Moon» nådde derimot 50. plassen i mars 1983. På Cash Box-lista nådde songen 44. plassen. Songen nådde òg tiandeplassen på Adult Contemporary-lista i USA.
Holt Point
Holt Point er eit nes heilt vest på Bailey Peninsula, ved austsida av Windmill Islands i Antarktis. Det vart først kartlagd frå flyfoto teken av U.S. Navy Operasjon Highjump, 1946–47, og vart namngjeve av Advisory Committee on Antarctic Names etter fotografen James R. Holt i U.S. Navy som var ved Wilkes Station i 1958.
Linda Sæbø
Linda Sæbø er ein norsk geolog og bloggar. Ho arbeider som geolog i Stavanger og er fødd på Halsnøy i Sunnhordland. I 2011 vart ho kåra til Årets nynorskbrukar av Nynorsk kultursentrum. Ho fekk utmerkinga for bloggen Den gode feen, der ho skriv om interiørstoff på nynorsk.
I 2010 vart ho av Dagbladets søndagsmagasin og interiørkjeda Kulør kåra til den beste interiørbloggaren i Noreg.
Koparnikkel
Koparnikkel eller kupronikkel er ei gruppe legeringar av kopar og nikkel, eventuelt også tilsett små mengder andre metall, som mangan. Legeringa er sterkare enn reint kopar, og mindre utsett for oksidering. Flytande kopar og nikkel blandar seg lett, og legeringa kan ha ulike tilhøve mellom dei to metalla.
Legeringa med rundt 30 % nikkel blir mykje nytta til å laga røyr til bruk i kjemisk industri. Koparnikkel blir også mykje brukt i marin samanheng, ettersom det har god motstand mot korrosjon frå sjøvatn og vekst frå havorganismar.
Ei legering med 75 % kopar og 25 % nikkel vert ofte brukt som myntmetall i myntar som skal ha sølvfarge. Det vart først teke i bruk til dette føremålet i Belgia i 1860. I Noreg har koparnikkel frå 1921 vore brukt til produksjon av mynt frå 10 øre og oppover.
Fagerhult i Bohuslän
Fagerhult er ein svensk tettstad i Uddevalla kommun i Västra Götalands län i landskapet Bohuslän. I 2005 hadde tettstaden 369 innbyggjarar. Fagerhult ligg cirka 10 kilometer nordaust for Uddevalla.
Fagerhult i Västergötland
Fagerhult er ein svensk tettstad i Habo kommun i Jönköpings län i Västergötland. I 2005 hadde tettstaden 317 innbyggjarar.
Verdscupen i langrenn 1997/Menn
Verdscupen i langrenn for menn i 1997-sesongen omfatta 15 individuelle tevlingar og 6 stafettar. Tevlingane tok til 23. november 1996 og vart avslutta 15. mars 1997. Dei 15 individuelle renna bestod av fire tevlingar over 10 kilometer, tre over 15 km, ei på 25 km fire tremiler og to femmiler, samt eitt sprintrenn. Fem av stafettene var på 4 x 10 km, den siste tevlinga gjekk over 18 km der to utøvarar veksla om å gå.
Renna fann stad i Kiruna (2), Falun (2) og Sunne i Sverige, Davos (2) i Sveits, Brusson (2) i Italia, Oberstdorf i Tyskland, Kavgolovo i Russland, Hakuba (2) i Japan, Lahti (2) i Finland, Trondheim (5) og Oslo (1) i Noreg.
Norske Bjørn Dæhlie forsvarte topplassen og sikra seg sin femte FIS-pokal, etter å ha vunne sju av renna. Mika Myllylä frå Finland sigra i tre renn og kom på andreplass i turneringa. Silvio Fauner frå Italia vann begge renna i Japan, medan Vladimir Smirnov frå Kasakhstan, Aleksej Prokurorov frå Russland og Pietro Piller Cottrer frå Italia vann ei tevling kvar.
Kjelder
fis-ski.com
South Stream i Antarktis
South Stream er ei elv av smeltevatn 3,5 km sørvest for Marble Point på kysten av Victoria Land. Ho flyt frå fronten av Wilson forlandsbre og søraustover til Bernacchi Bay. Elva vart undersøkt av Robert L. Nichols, ein geolog for Metcalf and Eddy frå Boston, som gjorde tekniske studiar her for U.S. Navy i 1957-58. Ho fekk dette namnet av Nichols fordi elva ligg sør for U.S. Navy sine installasjonar i Marble Point-området.
Reading
Reading kan vise til:
Peters Bastion
Peters Bastion er eit stort, hovudsakleg isfritt fjell heilt nord i Eland Mountains i Palmer Land. Det vart kartlagd av US Geological Survey (USGS) i 1974. Det vart namngjeve av Advisory Committee on Antarctic Names (US-ACAN) etter offiser Vernon W. Peters i U.S. Navy som var befalshavande i skvadron VXE-6 i Antarktis i løpet av Operasjon Deep Freeze, 1974.
Jo-Bu Primus
Jo-Bu Primus var den fyrste prototypen som som vart utvikla i 1947 av Jo-Bu Mekaniske Verksted AS. Det var Gunnar Busk som stor for utviklinga. Motoren i Primus var ein franskprodusert Willys trøsykelhjelpemotor som vart kjøpt hjå ein skraphandlar i Oslo. Motoren hadde slagvolum på 98 cm³ og var utstyrt med flottørforgassar. I motsetning til det serieproduserte sagene Senior og Junior hadde Primus sentrifugalkopling og direktedrift av kjeda. Ramma var laga av raiatorrøyr. Saga hadde ein masse på 17 kg. Bensintanken var henta frå ein gamal primus, og det var dette som var opphavet til at saga vart kalla «Primus». Den fyrste kjeda vart henta frå ei snekkarmaskin, men fungerte ikkje så bra. Busk laga då ei kjede med høveltenner. og slike kjeder vart produserte heile 1950-talet.
Marmorkyrkja
Marmorkyrkja (Frederikskyrkja) er ei kyrkje som ligg i Frederiksstaden i København. Kyrkja har ei bygningshistorie på om lag 150 år bak seg. Grunnsteinen vart lagd ned av kong Fredrik V 31. oktober 1749 og ho vart innvigd 19. august 1894.
I 1874 kjøpte forretningsmannen Carl Frederik Tietgen ruinen av Finansministeriet og forplikta seg til å fullføre kyrkja. Han engasjerte arkitekt Frederik Meldahl som ut frå det gjenverande skapte ei kyrkje inspirert av Peterskyrkja i Roma.
Runar Myrnes Balto
Runar Sammol Myrnes Balto er ein norsk samisk politikar frå Evenes som sit i sametingsrådet for Norske Samers Riksforbund (NSR). Frå 2018 til 2021 var han leiar i NSR og frå 2017 til 2021 parlamentarisk leiar for NSR på Sametinget. Medan han sit i sametingsrådet, møter Sara Katrine Aleksandersen fast for han på Sametinget.
Myrnes Balto er opent homofil, og vann prisen «Årets LHBT-person» saman med Mikkel Eskil Mikkelsen i 2018.
Han har studert samfunnsfaglege utviklingsstudium ved Universitetet i Oslo. Frå 2010 til 2013 var han leiar for festivalen Márkomeannu.
Vangsvik
Vangsvik er ein tettstad og ei bygd i Senja kommune i Troms og Finnmark. Bygda ligg på den sørlege delen av Senja og har. Vangsvik var administrasjonssenter i tidlegare Tranøy kommune.
Vangsvik har samband med via den 2,5 km lange Fv 225. Frå bygda er det 18 km til nærmaste by, Finnsnes, som er kommunikasjonshamn for Hurtigruta og hurtigbåt til Tromsø og Harstad. Senja Rutebil har fleire daglege bussavgangar mellom Vangsvik og Finnsnes. Til nærmaste flyplass, Bardufoss lufthamn, er det 62 km.
DS «Kora»
DS «Rosebank» (kallesignal MHTP - LEHF) var eit dampskip bygt i 1906 som lasteskip for John O'Groat Steamship Co. i Wick i Storbritannia.
I 1912 hamna skipet hos norske eigarar i Stavanger, før det vart kjøpt av Det Bergenske Dampskibsselskab (BDS) i oktober 1914 og omdøypt DS «Kora»
Historie
Skipet vart bygt ved Clyde Shipbuilding & Engineering Company i Glasgow i Skottland og vart levert i juni 1906.
I september 1912 vart skipet kjøpt av A/S D/S Langfond (Sigv. Bergesen) i Stavanger og fekk namnet DS «Krosfond». I oktober 1914 kjøpte Det Bergenske Dampskibsselskab skipet og det vart omdøypt DS «Kora». BDS betalte 201 751 kroner for skipet. . Samstundes vart det sett inn nye bommar og vinsjar, banjerdekk og fleire lugarar og mannskapslugarar. Skipet fekk òg elektrisk lys.
Under første verdskrigen vart skipet rekvirert av britane under Shipping Controller og operert av J.H. Wetherhall i London. I 1919 vart det levert attende til BDS. Under andre verdskrigen var skipet i heimeflåten og fekk isskadar i både 1941 og 1942.
I september 1946 vart skipet selt til G. Gasparinatos i Panama. I juli 1951 grunnstøytte skipet 16 kvartmil vest av Sidi Banrani fyr i Egypt på reise frå Port Said til Bengazi med stykkgods. Skipet vart kodemnert og selt til opphogging. Det kom fram til La Spezia i mai 1952.
Skipet
Tonnasjen til skipet var ved levering 817 brt, 420 nrt og lasteevna var 1 056 dødvekttonn. Volumet i lasterommet var 1 260 m³. Hovudmaskinen var ein kolfyrt tresylindra ekspansjon dampmaskin, levert av Clyde SB&E. Oppgjeven yting var 550 iHk (indikerte hestekrefter) og 101 nominelle hestekrefter som gav ein toppfart på 9,5 knop. Skipet hadde plass til åtte passasjerar.
Lysippos
Lysippos eller Lysippus (gresk skrift Λύσιππος, fødd cirka 390 f.Kr. i Sikyon) var ein gresk skulptør som saman med Praxiteles og Skopas tilhøyrde dei fremste under den klassiske hellenske overgangsperioden.
Liv og virke
Lysippos skapte ei mengd statuar, etter tradisjonen nesten 1 500, dei fleste i bronse. Blant dei som kjøpte arbeida hans var fleire greske statsetatar og herskarar som Aleksander den store og Kassandros. Lysippos følgde Alexander den store under dei tidlege krigstokta hans, og var den einaste skulptøren som fekk lov til å foreviga keisaren i bronse. Det finst ingen originalar att av verka hans i dag, men det finst kopiar av dei. Av kopiane rekner ein Apoxyomenos ('Skraparen') for å vera det verket som ligg mest opp til originalen. Originalen vart laga i år 330 f.Kr., den romerske kopien stammar frå keisar Augustus si tid tid og vart funnen i Roma i 1849.
I høve tll ein tradisjon som ikkje treng vera rett var Lysippos sjølvlært skulptør (autodidakt) og skal òg ha laga statuen av Polykleitos. Han skal ha oppgjeve at skulpturen Doryforos var den einaste som var hans mentor.
Magnus Björnstjerna
Magnus Fredrik Ferdinand Björnstjerna var ein svensk offiser, friherre, En af rikets herrar, diplomat og sakprosaforfattar.
A'ali
A'ali (arabisk عالي) er ein av dei største byane i Bahrain. Han var tidlegare ein del av kommunen Mintaqah, men sidan 2001 har han lege i Sentralguvernementet. A'ali er kjend for dei eldgamle gravhaugane, og særleg særs store gravhaugar midt i sentrum av byen. A'ali er òg kjend for keramikkhandverk, som ein kan sjå og kjøpe i dei mange keramikkbutikkane i A'ali.
A'ali ligg midt på Bahrain, sør for Isa by og nord for Riffa.
Vincent Creek
Vincent Creek er ei elv av smeltevatn, 1000 m lang, som flyt nord frå nordenden av Hughesbreen i sørenden av Lake Bonney i Taylor Valley i Victoria Land. Han vart namngjeven av Advisory Committee on Antarctic Names (US-ACAN) i 1996 etter Warwick F. Vincent ved Université Laval i Canada. Han var ein limnolog frå New Zealand som gjorde økologiske undersøkingar i McMurdo Dry Valleys frå 1978.
Paul Gåsøy
Paul Gåsøy er ein norsk biletkunstnar. Han bur i Vikebukt i Vestnes kommune. Gåsøy har utdanninga si frå Bergen Kunsthåndverkskole og Statens Håndverks- og Kunstindustriskole i Oslo (1956-1958).
Hans Storhaug
Hans Storhaug var ein norsk motstandsmann under andre verdskrigen. Han var utdanna i Storbritannia og deltok i tungtvassaksjonen.
Fagersanna
Fagersanna er ein svensk tettstad i Tibro kommun i Västra Götalands län i landskapet Västergötland. I 2005 hadde tettstaden 576 innbyggjarar.
Brividi
«Brividi» (norsk omsetjing 'frysingar') er ein italiensk popballade frå 2022. Songen vert framført av songarane Mahmood og Blanco. Dei skreiv songen saman med musikkprodusenten Michele Zocca, kjend under kunstnernamnet «Michelangelo». Songen vann Sanremo-festivalen 2022 og var det italienske bidraget i Eurovision Song Contest 2022 på heimebane i Torino.
Om songen
«Brividi» vart gjeven ut av Island og Universal 2. februar 2022, i samband med deltakinga i Sanremo-festivalen, den største musikktevlinga i Italia. Songen er skriven av songarane Mahmood og Blanco saman med musikkprodusenten Michele «Michelangelo» Zocca. Songen vekte oppsikt sidan songen var den fyrste i historia til Sanremo-festivalen å ta opp homofil kjærleik.
Fåglavik
Fåglavik er ein svensk tettstad i Herljunga og Vara kommun i Västra Götalands län i landskapet Västergötland. I 2005 hadde tettstaden 209 innbyggjarar hvorav 176 i Herrljunga kommun.
Brividi
Musikkvideo
Musikkvideoen til «Brividi» er regissert av Attilio Cusani og vart spela inn i Amsterdam. Videoen vart gjeven ut 2. februar 2022 via YouTube-kanalen til Mahmood.
Opphavspersonar
Henta frå Tidal:
Gerd og Otto
Gerd og Otto var ein norsk sangduo som bestod av av søskenparet Gerd Nielsen (seinare Røstad, 1917–1997) og tekstforfattaren, komponisten, revyartisten og seinare radiomannen Otto Nielsen (1909–1982). Duoen vart danna i 1930 og spelte inn fleire populære plater og opptredde til langt inn på 1950-talet.
Historikk
Dei gjorde sin fyrste plateinnspeling i 1934 på merkt His Master's Voice. Songane var Et luftslott på månen / Haveorkesteret. Dei vart hos HMV til 1937, i 1938 gjorde dei to plater for Columbia, og i 1939 spelte dei inn to plater for Telefunken. Disse vart dei siste platene før andre verdskrig. Otto satt på Grini under krigen. I 1945 gjorde han og «Grinikvartetten» ei plateinnspeling. I 1948 gjorde Gerd og Otto ei plateinnspeling for Musica, der dei skulle vera resten av karrièren. På B-sida var originalversjonen av den songen som skulle verta deres største slager: En grønnmalt benk.
Gerd og Otto vart oppløyst i 1955. Otto Nielsen vart i 1957 tilsett i NRK der han starta radioprogrammet Søndagsposten Gerd Røstad heldt fram som artist. Ho song inn duettar med blant andre Alf Prøysen.
I 1982 vart dei overtalt til å spela inn nokon av dei gamle songane på nytt på LP-plata Svanesang i stereo. Otto døydde 9. oktober same året, 72 år gammal. Gerd døydde 8. desember 1997.
PT-76
PT-76 (ПТ-76 Плавающий Танк) står for Plavajusjtjij Tank som tyder symjmande/amfibiestridsvogn. PT-76 kom til i byrjinga av 1950-talet av Sovjetunionen og vart mykje brukt om oppklaringsvogn i den sovjetiske hæren og i warszawapaktlanda.
Ivanoff Head
Ivanoff Head er eit lite klipperikt nes, eller mogelegeins ei øy, som ligg langs kysten og delvis isdekt av den kontinentale isen, 6,5 km vest for Hatch Islands ved Vincennes Bay i Antarktis. Det vart først kartlagd frå flyfoto teken under U.S. Navy Operasjon Highjump, 1946–47, and vart namngjeven «Brooks Island» av Advisory Committee on Antarctic Names i 1956. Namnet Ivanoff Head, vart sidan gjeven av Australia i 1961 og er i dag namnet som er i bruk. Helikopter landa her under Australian National Antarctic Research Expeditions frå «Magga Dan» i februar 1960. Neset vart nytta som redningsbase då eit helikopter styrta i nærleiken, og vart kalla opp etter kaptein P. Ivanoff, piloten på helikopteret.
PT-76
Historie
Etter andre verdskrigen såg Sovjetunionen eit behov av et nytt og lett manøvrerbart amfibiekjøretøy. I åra etter krigen vart der difor utvikla ei ny stridsvogn under Zj. Ja. Kotin. Denne skulle på bestilling frå hæren ha amfibie-egenskapar. Kotin fekk fram PT-76, og i 1953 starta produksjonen i Volgograds traktorfabrikk. I 1958 kom en ny variant, PT-76B, som vart produsert fram til 1963.
Cirka 7 000 lette stridsvogner av typen PT-76 vart produserte, og av desse vart 2000 sende til andre Warszawapakt-land.
Nikkelmessing
Nikkelmessing er ei legering av kopar tilsett sink og nikkel. Legeringa er brukt som myntmetall for å gje mynt med gyllen farge.
I engelsk three pence-mynt er det brukt ei legering av 79 % kopar, 20 % sink  og 1 % nikkel. Denne legeringa vart også brukt i myntane som den norske Londonregjeringa utmynta i 1942, i valørane 10-, 25- og 50 øre.
I dag vert nikkelmessing brukt i den ytre, gylne ringen på ein euro-mynten.
Bjerregaards gate
Bjerregaards gate er ei gate i bydel St. Hanshaugen i Oslo som går frå Ullevålsveien og nordaustover til Uelands gate, der gata er avsperra for biltrafikk både ut frå og inn i Uelands gate. Gata går parallelt med Waldemar Thranes gate, og er tradisjonelt sett på som ei grense mellom stroka Ila og Gamle Aker.
Gata vart namngjeve i 1871 etter diktaren Henrik Anker Bjerregaard (1792 -1842). I Bjerregaards gate ligg mellom anna St. Hanshaugen studentby, eit av dei kompleksa av studentbustader som Studentsamskipnaden i Oslo og Akershus driv. Elles er gata i hovudsak kransa av bustadblokker.
Forfattaren Johan Falkberget budde i ein periode i Bjerregaards gate 17, der han skreiv fleire av historiene sine. I førerordet til Runer på Fjellveggen fortel han at «Runer på Fjellveggen er et nek sagn og fortellinger som ble til ved Ruglsjøen, gruvene og oppe på en kvist i Bjerregaards gate 17 i Oslo.»
Lovdata
Lovdata er ein allmennyttig stiftelse som har som formål å opprette, vedlikehalde og drive system for rettsleg informasjon. Drifta skal vere sjølvfinansierande. Lovdata blei skipa i 1981 av Justisdepartementet og Det juridiske fakultet ved Universitetet i Oslo. På Lovdata sin nettstad ligg viktige og sentrale rettskjelder gratis tilgjengelege. Informasjonen omfattar gjeldande lover og forskrifter – med tillegg av nye avgjerder frå Høgsterett, lagmannsrettane og samandrag på norsk av dommar frå Menneskerettsdomstolen i Strasbourg.
Lovdata har ein sentral rolle i forvaltinga av regelverket, mellom anna ved å produsere og gje ut Norsk Lovtidend etter oppdrag frå Justisdepartementet. Den offisielle kunngjeringa av lover og forskrifter i Norsk Lovtidend foregår løpande på Lovdatas nettstad. I tillegg vedlikeheld Lovdata konsoliderte versjonar av alle lover og forskrifter, det vil seie versjonar der endringane er innarbeidde i hovudversjonen av lova/forskrifta.
Lovdata tilbyr vidare eit betalingssystem for advokatar og juristar med høve til avansert søking og framfinning, spesielt tilpassa profesjonelle brukarar. Dette systemet er webbasert og omfattar regelverk, rettsavgjerder, fråsegner, vedtak, førearbeid til lovene og juridisk litteratur i tillegg til EØS/EU-rettskjelder. Lovdata arrangerer kurs i bruk av betalsystemet – både i Oslo og i fleire andre byar i Noreg.
Lovdata gir ut tidsskrifta Lov&Data og EuroRett. Lov&Data inneheld i hovudsak rettsinformatiske nyhende frå dei nordiske landa og har også referat av nye rettsavgjerder innanfor rettsinformatikk. EuroRett gir eit bilde av kva som skjer innanfor EU-retten. Viktige avgjerder frå EU-domstolen og EFTA-domstolen blir refererte, saman med norske rettsavgjerder med tilknyting til EØS.
Odd Storm-Paulsen overtok den 1. september 2010 som ny administrerande direktør etter Trygve Harvold, som hadde sete i stillinga sidan starten i 1981. Harvold er no spesialrådgjevar i Lovdata.
Mount Pitman
Mount Pitman er eit fjell med to hovudsakleg isdekte, kuppelforma fjelltoppar, den høgaste i nord har ei høgd på opp mot 1830 moh. Det ligg 9 nautiske mil (17 km) innover frå George VI Sound, mellom Riley- og Chapmanbreen på vestkysten av Palmer Land. Det vart først kartlagd i 1936 av British Graham Land Expedition (BGLE) under Rymill. Det vart namngjeve av United Kingdom Antarctic Place-Names Committee (UK-APC) i 1954 etter E.L. tman, ein snikkar frå Byfleet i Surrey, som laga sledane nytta av BGLE, 1934–37, og som innførte viktige nye element i utforminga av Nansen-sleden.
Southampton
Southampton er ein by og eit distrikt i det søraustlege England. Han ligg omtrent midt mellom Portsmouth og Bournemouth. Byen var tidlegare ein del av Hampshire, men sidan 1. april 1997 har han vore administrert som ei sameint styresmakt.
Byen vart kraftig bomba under andre verdskrigen, og mange historiske bygningar vart øydelagt. Delar av den gamle bymuren er verna, og dessutan byporten Bargate i nordenden av muren.
University of Southampton og Southampton Solent University (tidlegare Southampton Institute) er dei fremste læra- og forskningssentrene i byen. Ordance Survey, det britiske kartverket, har hovudkvarteret sitt i Southampton.
Hamna er den viktigaste på sørkysten av England, og blir brukt både til kommersiell trafikk og til fritidsbåter.
Fotballaga til byen er Southampton FC, kjent som The Saints. Det var ein av spelarane til laget, Charles William Miller, som grunnla den første fotballklubben i Brasil.
Sam Ryder
Sam Ryder Robinson, betre kjend under artistnamnet Sam Ryder, er ein britisk songar og låtskrivar som har gjort stor suksess på det sosiale mediet TikTok. Han representerte Storbritannia i Eurovision Song Contest 2022 med låten «Space Man», der han enda på andreplass.
Bakgrunn
Ryder, fullt namn Sam Ryder Robinson, vart fødd i Essex i 1989. Som 20-åring, i 2009, byrja han i musikkbransjen som songar og gitarist. Blant anna jobba han som studiomusikar for grupper som The Morning After, Blessed by a Broken Heart og Close Your Eyes.
Southampton
Historie
Ein har funne spor etter busetjingar frå steinalderen i området, men den første permanente busetnaden er frå romersk tid. Byen var då kjent som Clausentum, og var hamneby for Winchester og Salisbury.
Sam Ryder
Bakgrunn
Da koronapandemien starta for fullt i mars 2020, byrja Ryder å poste videoar på TikTok der han gjorde coverversjonar av forskjellige songar. Han vart raskt populær, og på slutten av 2020 var han den mest følgde britiske artisten på plattformen. Suksessen sikra han ein platekontrakt med Parlophone og avtale med managementbyrået TaP Music. Han slapp debut-EP-en sin The Sun's Gonna Rise i 2021. Per 2022 har han over 12 millionar følgjarar og 100 millioner likes på TikTok, noko som gjer han til den meste følgde britiske artisten på TikTok.
Den 10. mars 2022 kunngjorde BBC at dei hadde vald Ryder til å representere Storbritannia i Eurovision Song Contest 2022 i Torino i Italia. Han deltok med låten «Space Man», som han hadde skrive saman med dei Grammy-vinnande låtskrivarane Amy Wadge og Max Wolfgang. Han enda på andreplass i finalen, noko som var den beste plasseringa til Storbritannia i Eurovision Song Contest sidan 1998.
Southampton
Historie
Angelsaksarane flytta sentrum over elva Itchen, til staden der byen ligg no. Southampton er framleis ei viktig hamn. I 1014 skal Knut den store ha slått den angelsaksiske kongen Ethelred den rådville. Det var under dette slaga Knut vert sagt å ha kommandert tidvatnet til å stoppe. Etter normannarane erobra England vart Southampton den viktigaste hamna for transport mellom Winchester, som var hovudstaden i England ein periode, og Normandie.
Cape Keltie
Cape Keltie er eit isdekt nes på Clarie Coast, 11 nautiske mil (20 km) vest for Cape Cesney. Det vart oppdaga frå Aurora under Den australasiatiske antarktisekspedisjonen (1911–14) under Douglas Mawson, og grovt kartlagd frå ein avstand på kring 10 nautiske mil (18 km). Det vart namngjeve av Mawson etter sir John Scott Keltie, sekretær i Royal Geographical Society, 1892-1915.
Knut Kaasen
Knut Kaasen er ein norsk jurist som er professor i jus ved Universitetet i Oslo.
Kaasen er fødd i Harstad. Han vart cand.jur. ved Universitetet i Oslo i 1977. Frå 1979 til 1981 arbeidde han som dommarfullmektig i Arendal. Han arbeidde ved Universitetet i Oslo frå 1981 til 1984 og vart dr.juris i 1984 på ei avhandling om dei standardiserte petroleumskontraktene. Han var deretter advokat i Norsk Hydro i fire år fram til 1988. I 1989 vende han tilbake til Universitetet, og har sidan då vore professor ved Nordisk institutt for sjørett, avdeling for petroleums- og energirett.
Mellom 2001 og 2003 var han dekan ved det juridiske fakultetet.
Knut Kaasen har vore konstituert dommar i Høgsterett i to periodar mellom 2005 og 2008.
Han er no styreleiar i Lovdata.
Fåker
Fåker er ein svensk tettstad i Östersunds kommun i Jämtlands län i landskapet Jämtland. I 2005 hadde tettstaden 209 innbyggjarar.
Cancer
Cancer kan visa til:
Benjamin Orr
Benjamin Orzechowski, kjend profesjonelt som Benjamin Orr, var ein USA-amerikansk musikar mest kjend som bassist, opphavleg medlem og dels solovokalist i rockebandet The Cars. Han song solovokal på fleire av dei mest kjende songane deira, som «Just What I Needed», «Let's Go» og «Drive». Han fekk òg ein mindre solohit med «Stay the Night.»
Orr vart posthumt innlemma i Rock and Roll Hall of Fame som medlem av The Cars i 2018.
Sai Baba
Sai Baba var ein indisk asket og religiøs lærar. Han hadde tilhengarar både mellom hinduar og sufi-muslimar og er framleis vyrda både som ein sufi-pir og som ein hinduisk guru.
Lite er kjent om Sai Baba sitt tidlege liv. Han er mest knytt til landsbyen Shirdi i vestlege India, der han dukka opp i 1854 då han var om lag 16 år gamal. Det var der han preika frå 1858 heilt fram til han døydde i 1918. Han er difor også kjend som Shirdi Sai Baba, særleg for å skilja han frå ein seinare guru Sathya Sai Baba som tok namnet sitt etter han.
Læra til Sai Baba bygde både på dei hinduiske og sufiske tradisjonane. Han kledde seg som ein sufisk fakir men brukte òg heilag eld som i den hinduiske nath-jogitradisjonen. I preikinga sjølv brukte han både Koranen og hinduiske skrifter, og oppmoda fylgjarane sine til å lesa begge utan omsyn til religionen. Han var motstandar av religiøs dogmatisme og la vekt istaden på andakt, å leva eit moralsk liv og utvikla dygder, å ha tru og tolmod, og å elska alle levande vesen.
Solaktivitet
Solaktivitet kan syne til fleire fenomen på sola som er forbigåande av natur, slik som:
Von Guerard Stream
Von Guerard Stream er ei elv av smeltevatn, 4,5 km lang, som flyt nordvest frå ein namnlaus isbre aust for Crescentbreen og ut i Lake Fryxell like aust for Harnish Creek i Taylor Valley i Victoria Land. Namnet vart foreslått av Diane McKnight, leiaren for US Geological Survey (USGS) som studerte hydrologi i elvane i Lake Fryxell-området, 1987-94. Ho er kalla opp etter hydrologen Paul B. von Guerard, eit medlem av feltgruppa i tre sesongar, 1990–94, som assisterte i å opprette målestasjonar i elvane som flyt ut i Lake Fryxell i 1990-91.
Knack Point
Knack Point er eit nes ved nordenden av Long Hills i Horlick Mountains. Det vart kartlagd av US Geological Survey (USGS) frå landmålingar og flyfotografi av U.S. Navy, 1958-60. Det vart namngjeve av Advisory Committee on Antarctic Names (US-ACAN) etter Joseph V. Knack, som var meteorolog ved Byrd-stasjonen i 1958.
Einingsrot
Einingsrot er i matematikk eit kvadrat som har sider med lengd 1, altså ei løysing av likninga xn = 1. Denne likninga har n løysingar, dei n-te einingsrøtene. Til dømes har x4 = 1 røtene ± 1 og ± i. Dei n-te einingsrøtene har formeiningsrot
Abu Baham
Abu Baham er ein liten landsby nord i kongedømet Bahrain. Landsbyen høyrer til Nordguvernementet. Landsbyen ligg vest for hovudstaden Manama og og landsbyen Khamis, sør for Al Musalla og aust for Sehla.
Einingsrot
der
og desse komplekse tala ligg alle på einingssirkelen og dannar eit regulær polygon. På denne måten vert konstruksjonen av ein regulær n-kant ført i samband med løysinga av likninga xn = 1.
David Hilbert
David Hilbert var ein tysk matematikar; professor i Göttingen 1895-1930.
Han skreiv doktoravhandlinga si, Über invariante Eigenschaften specieller binärer Forma, insbesondere der Kugelfunctionen i Königsberg i 1885.
På den internasjonale matematikarkongressen i Paris i 1900 la Hilbert fram ei samling på 23 uløyste problem som han såg som sentrale for matematikken, og som han rekna ville la seg løyse i framtida. Desse vert omtalte som Hilbert sine problem. Mange av dei er framleis uløyste og dei har påverka utviklinga til matematikken på 1900-talet på ein gjennomgripande måte.
Hilbert vart utnemnd til æresdoktor ved Det Kongelege Fredriks Universitet i samband med feiringa av 100-årsdagen for fødselsdagen Niels Henrik Abel i 1902.
Falerum
Falerum er ein svensk tettstad i Åtvidaberg kommun i Östergötlands län, landskapet Småland. I 2005 hadde tettstaden 304 innbyggjarar.
Wales Stream
Wales Stream er ei elv av smeltevatn som flyt frå Walesbreen til Explorers Cove i New Harbour i Victoria Land. Namnet vart nytta av den newzealandske geologen Burton Murrell i 1973, og tidlegare av C.G. Vucetich og H.W. Wellman.
Mount Poster
Mount Poster er eit fjell som ligg vest for Latady Mountains og 9 nautiske mil (17 km) nordvest for Mount Tenney i Palmer Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1961-67. Det vart namngjeve av Advisory Committee on Antarctic Names (US-ACAN) etter Carl K. Poster, ein geofysikar i US Antarctic Research Program (USARP) under den tredje kryssinga av Sørpolen og Dronning Maud Land, sommaren 1967-68.
Inamorata av Poco
Inamorata er det sekstande studioalbumet til det amerikanske countryrockbandet Poco, gjeve ut i 1984.
Dei tidlegare medlemmane i bandet, Timothy B. Schmitt, Richie Furay og George Grantham, var alle gjesteartistar på dette albumet. Det var det siste dei spelte inn for Atlantic Records. Etter dette kom den originale besetninga med Richie Furay, Rusty Young, Jim Messina, Randy Meisner og George Grantham saman i 1989 og gav ut Legacy.
Mottaking
I meldinga si for Allmusic, skreiv musikkskribenten Rob Theakston: «Med ein armada av nye idear og ein ny, lys synthesizer, kasta Poco alle countryrockrøtene sine til fordel for ein klangtung elektronisk trommerytme, lyse synthar og produksjon som ikkje har tålt tidas tann. Sjølv gjesteartistane Timothy B. Schmit og Zappa-trommeslagaren Vinnie Colaiuta kan redde gruppa frå å levere ti matte og gløymelege songar som vart svanesongen deira før dei vart sameinte att i 1989.»
Svein Molaug
Svein Geirfinn Molaug var ein norsk museumsmann og kulturhistorikar frå Stavanger. Han er særleg kjend for si tid som leiar av Norsk Sjøfartsmuseum, då han la ned stor innsats for å synleggjere den gamle kystkulturen i Noreg. I 1985 gav han ut hovudverket Vår gamle kystkultur i to band.
Liv og gjerning
Molaug var son til ein lærar i Stavanger. Sjølv tok han til å studere ved universitetet i Oslo, etter han hadde gjort unna militærtenesta. Han tok magistergraden i kunsthistorie i 1946, men før den tid hadde han fungert som fylkeskonservator i Vestfold 1944-45. Frå 1947 var han konservator ved Norsk Folkemuseum i Oslo, der han hadde ansvar for by- og bygdesamlingane.
I 1956 vart Molaug tilsett som direktør ved Norsk Sjøfartsmuseum i Oslo. Gjennom sine 28 år som leiar for museet la han ned ein formidabel innsats og fornya både sjøfartshistoria og langt på veg skapte omgrepet kystkultur. Han fekk engasjert mange lag og miljø langs kysten, mellom anna dykkarklubbar, som var aktive deltakarar i marin-arkeologiske søk. I tillegg sørgde han for å få gjort ei mengd intervju med gamle seglskutefolk, og andre som hadde hatt sitt virke på kysten.
Gjennom åra skreiv Molaug ei rad artiklar om folkekunst, kulturhistorie og marinarkeologi. Hovudverket, tobandsverket Vår gamle kystkultur frå 1985, eit standardverk om levevis i norske kystsamfunn, har sidan kome ut i fleire opplag.
Molaug døydde i Oslo i 2007.
Morris Pert
Morris David Brough Pert var ein skotsk komponist, perkusjonist og pianist som komponerte både klassisk musikk og jazzrock. Av komposisjonane hans finn ein tre symfoniar, pianomusikk, kammermusikk og soloinstrumentalmusikk, kormusikk og «lydlandskap» for elektronisk media.
Liv
Morris Pert vart fødd og voks opp i Arbroath i Skottland der han spelte perkusjon i folk- og rockeband, og byrja å skrive musikk. Hann fekk diplom ved Trinity College i piano i 1967 og ein bachelor i musikk ved Edinburgh University i 1969. Han studerte så ved Royal Academy of Music med Alan Bush og James Blades. Han var ein prisvinnande student, mellom anna fekk han i 1970 Royal Philharmonic Society sin pris for orkesterverket Xumbu-Ata, som vart sendt av BBC. Pert komponerte òg Missa Festiva for kor og orkester, Omega Centauri for kammerorkester og lydband, Sun Dragon for stort orkester og lydband, Sonores for solopiano, Andromeda Link for solofiolin og lydband, Eoastrion Op.30 for klarinett, piano og lydband, The Rising of the Moon for stort orkester, The Beltane Rites for orkester (bestilt av BBC), The Ancient Kindred for orkester, Ancient Rites for kor og orkester, Chromosphere for fem musikarar og lydband, The Ultimate Decay for lydband, The Book of Love for perkusjon og lydband, og musikk for Young Vic-teaterproduksjonen av Macbeth, Peter Pan og Stormen.
Som rockemusikar var Pert to år (1970–1972) med den japanske perkusjonisten Stomu Yamashta som medlem i ensembla hans «East Wind» og «Red Buddha Theatre». I 1971 starta han gruppa Come to the Edge med Robin Thompson og Andrew Powell. Etter personellendringar i 1973 vart dette bandet Sun Treader (eller Suntreader) og spelte inn to album. I 1977 vart Pert med jazzrockbandet Brand X for det andre albumet deira, og skreiv tre songar for albumet Masques. Han vart verande med bandet, og turnerte mykje, fram til 1979.
Som studiomusikar har han spelt med mange artistar, som Paul McCartney, Andrew Lloyd Webber, John Williams, Kate Bush, Mike Oldfield, Sally Oldfield, Peter Gabriel, Peter Hammill, Phil Collins, Jon Anderson og Elvis Costello.
Isbrechtbreen
Isbrechtbreen er ein liten isbre som flyt sør frå Thurston Island i Antarktis mellom Coxbreen og Halebreen. Han vart namngjeven av Advisory Committee on Antarctic Names etter JoAnn Isbrecht frå US Geological Survey (USGS) i Flaggstaff i Arizona og var spesialist på å handsame satellittbilete for 1 5 000 000-skala Advanced Very High Resolution Radiometer-kart over Antarktis og 1:250 000-skala Landsat-biletekart av Siple Coast-området i 1990-åra.
David Rhodes
David Rhodes er ein engelsk gitarist og låtskrivar. Han er truleg mest kjend for det lange samarbeidet sitt med Peter Gabriel.
Han start i bandet Random Hold og bandet hadde noko suksess i starten og vart lagt merke til av Peter Gabriel, som inviterte dei med seg på den amerikanske delen av turneen hans i 1980 som oppvarmingsband. Like etter turneen slutta i Rhodes i Random Hold, og fortsette å spele og turnere med Peter Gabriel sidan den gong.
I tillegg til å arbeide med Gabriel har Rhodes medvekra på album av T-Bone Burnett, Akira Inoue, Indio og Massimo DiCataldo. Han har komponer tmusikk til den italienske animasjonsfilmen La gabbianella e il gatto. Rhodes samarbeidde òg med Peter Gabriel og Richard Evans på den Golden Globe-nominerte musikken til The Long Walk Home og har skrive musikk til mange filmar og fjernsynsseriar med Richard Evans (som "The Footnote").
Han har òg spelt gitar på albuma til artistar som Roy Orbison, Tim Finn, Paul McCartney, Robert Plant, Joan Armatrading, Blancmange, The Pretenders, Scott Walker og Talk Talk.
Albania i Eurovision Song Contest
Albania debuterte i Eurovision Song Contest i 2004. Landet har delteke kvart år sidan. Bidraga veljast ut i den nasjonale finalen, Festivali i Këngës. Festivali i Këngës har vorte arrangert sidan 1962 og i 2004 då landet vart med i Eurovision Song Contest valde dei ut artisten som skulle representere Albania gjennom denne tevlinga.
Historie
Albania søkte om å få debutere i 2003, men sidan tre andre land òg ville debutere, måtte dei vente til året etter.
A Nod Is As Good As a Wink... to a Blind Horse
A Nod's As Good As a Wink... to a Blind Horse er det tredje studioalbumet til den britiske rockegruppa Faces, og det andre albumet deira i 1971. Støtta opp av suksessen som frontmannen og songaren Rod Stewart nyleg hadde hatt med songen «Maggie May», vart dette det mest suksessrike albumet deira, og det nådde sjetteplassen i USA, og andreplassen i Storbritannia. Det inneheld òg den første hitten dei fekk i USA, «Stay with Me» (sjetteplassen i Storbritannia og 17. plassen i USA), og sjølve albumet selde til gullplate i USA i 1972.
Albumet vart produsert av Glyn Johns. Bassisten Ronnie Lane, som ofte var frustrert over at han ikkje fekk syngje på så mange songar i Faces, fekk her syngje tre av sine eigne songar (ein skriven i lag med klaverspelaren Ian McLagan), mellom anna songen «Debris».
Falla
Falla er ein svensk tettstad i Finspångs kommun i Östergötlands län i Östergötland. I 2005 hadde tettstaden 463 innbyggjarar.
Henrik Olsen
Han vart fyrste gong vald inn på Sametinget frå Gáisi valkrins i 2013, og sat i sametingsrådet frå 2013 til 2016, og på nytt frå 2017 til 2021. Sidan 2009 har han vore dagleg leiar ved Senter for nordlege folk, men har hatt permisjon medan han har sete i sametingsrådet.
A Nod Is As Good As a Wink... to a Blind Horse
Den 28. august 2015 vart albumet gjeve ut på ny med nymastra lyd og bonusspor. To songar frå ei BBC-innspeling var ikkje gjevne ut før. Den nye vinylutgåva inkluderte den originale plakaten som kom med den originale vinylutgjevinga.
Albumet var inkludert i boka 1001 Albums You Must Hear Before You Die.
Kannheiserbreen
Kannheiserbreen er ein isbre kring 4 nautiske mil (7 km) lang og som ligg 12 nautiske mil (22 km) aust-søraust for Cape Flying Fish på Thurston Island og flyt sør ut i Abbotisen. Han vart først skissert frå flyfoto tekne under U.S. Navy Operasjon Highjump i desember 1946. Han vart namngjeven av Advisory Committee on Antarctic Names (US-ACAN) etter kapteinløytnant William Kannheiser i U.S. Navy som var helikopterpilot ombord på USS «Glacier», som utforska og fotografert Thurston Island i februar 1960.
Cape Lewis
Cape Lewis er eit isdekt nes på vestsida av Maury Bay. Det vart skissert av G.D. Blodgett (1955) frå flyfoto teken under U.S. Navy Operasjon Highjump (1946–47). Det vart namngjeve av Advisory Committee on Antarctic Names (US-ACAN) etter Thomas Lewis, matros på sluppen «Peacock» i løpet av US Exploring Expedition (1838–42) under løytnant Charles Wilkes.
Fårbo
Fårbo er ein tettstad i Oskarshamns kommun i Kalmar län i Småland i Sverige. I 2005 hadde tettstaden 520 innbyggjarar.
Kampeche
Kampeche eller blåtre (Haematoxylum campechianum) er eit tropisk tre i erteblomfamilien. Det kjem frå Mellom- og Sør-Amerika, der det blir dyrka på grunn av fargestoffet hematoksylin, som finst i den raudsvarte kjerneveden. Kampeche blir brukt til farging av tøy, særleg ull og silke. Med forskjellige beisar gjev det svart, grått, blått, fiolett og raudt.
Kampeche-ekstrakt var også brukt som pH-indikator. Det var brunleg ved nøytral pH, gulraudt i syrlege tilhøve og lilla i basiske tilhøve.
Fanbyn
Fanbyn er ein svensk tettstad i Sundsvalls kommun i Västernorrlands län i landskapet Medelpad. I 2005 hadde tettstaden 569 innbyggjarar.
Potter Peak
Potter Peak er ein fjelltopp som ligg 6 nautiske mil (11 km) aust for Mount Jenkins i Sweeney Mountains i Palmer Land. Det vart oppdaga frå lufta av Ronne antarktiske forskingsekspedisjon (RARE), 1947-48. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1961-67. Det vart namngjeve av Advisory Committee on Antarctic Names (US-ACAN) etter Christopher J. Potter, som var glasiolog ved Byrd-stasjonen, sommaren 1965-66.